Diari Oficial de la Generalitat Valenciana


Sumari del DOGV 9363, del 16-06-2022 (2022/5373)

RESOLUCIÓ de 6 de juny de 2022, de la Conselleria d'Educació, Cultura i Esport, per la qual s'actualitza l'autorització del centre docent estranger British School of Alicante, d'Alacant.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9363

Data del DOGV
:   16-06-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/5373


Data del document
:   06-06-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 6 de juny de 2022, de la Conselleria d'Educació, Cultura i Esport, per la qual s'actualitza l'autorització del centre docent estranger British School of Alicante, d'Alacant. [2022/5373]  
Antecedents de fet  
Primer. Mitjançant la Resolució de data 18 de març de 2021, de la Conselleria d'Educació, Cultura i Esport, es va autoritzar al centre docent estranger British School of Alicante, amb número de codi 69025862, d'Alacant, la impartició dels següents ensenyaments del sistema educatiu britànic, sobre la base del certificat de la Fundació British Council, fins a novembre de 2022:  
- PreNursery (0 a 3 anys) per a un màxim de 25 alumnes espanyols i estrangers.  
- Des de Nursery (3 a 4 anys) fins a Year 13 (17 a 18 anys) per a un màxim de 1200 alumnes espanyols i estrangers.  
Segon. En data 26 de gener de 2022, la representant de la titularitat del centre presenta un ofici de la Fundació British Council pel qual li concedeix una extensió temporal per a impartir els mateixos ensenyaments i amb el mateix nombre de llocs escolars autoritzats fins a novembre de 2023.  
Tercer. Atés que no existeix variació en el que s'ha sol·licitat respecte de l'última resolució d'autorització, de data de 18 de març de 2021, no és procedent sol·licitar informes a la Unitat Tècnica ni a la Inspecció d'Educació de la direcció territorial d'aquesta conselleria a Alacant.  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 d'octubre de 2016, l'òrgan competent per a dictar la present resolució és el secretari autonòmic d'Educació i Formació Professional.  
  
2n. Els centres docents estrangers a Espanya, de conformitat amb l'article 5.1 del Reial decret 806/1993, de 28 de maig, sobre règim de centres docents estrangers a Espanya, hauran de complir els requisits que, per a la creació de centres docents i la validesa oficial plena dels seus ensenyaments, exigisca la legislació dels països d'acord amb el sistema educatiu dels quals pretenguen impartir aquests.  
El centre aporta un ofici de la Fundació British Council pel qual li concedeix «una extensió temporal» per als cursos des de PreNursery (0 a 3 anys) fins a Year 13 (17 a 18 anys) per a 1.225 alumnes «fins que tinga lloc la nova inspecció que ha de realitzar-se abans de novembre de 2023».  
De conformitat amb el que s'ha exposat anteriorment, resolc:  
  
Primer  
S'amplia el període de vigència de l'autorització del centre següent en els termes i condicions que a continuació s'especifiquen:  
  
Codi: 10021250  
Denominació genèrica del centre: centre docent privat estranger  
Denominació específica del centre: British School of Alicante  
Titular: British School of Alicante, SA.  
Domicili: Glorieta del Regne Unit, 5  
Localitat: Alacant (03082)  
Província: Alacant  
  
Ensenyaments que s'autoritzen i capacitat:  
S'autoritza la impartició dels següents ensenyaments del programa educatiu britànic fins al novembre de 2023:  
- Des de PreNursery (0 a 3 anys) fins al curs Year 13 (17 a 18 anys) amb capacitat màxima per a 1.225 alumnes espanyols i estrangers.  
  
Segon  
La present resolució tindrà efectes acadèmics des de la data en què es dicte i fins a novembre de 2023, havent de fer-se una inspecció i rebre una carta d'acreditació abans de l'expiració d'aquest termini. Transcorregut aquest sense aportar a aquesta conselleria una certificació actualitzada, expedida per la representació diplomàtica britànica acreditada a Espanya, Fundació British Council, podrà procedir-se, d'ofici, a la revocació de l'autorització d'obertura i funcionament del centre.  
La present resolució donarà lloc a les corresponents inscripcions en el Registre de centres docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 6 de juny de 2022.- El secretari autonòmic d'Educació i Formació Professional: Miguel Soler Gracia.